અમદાવાદ: શિક્ષણ એ બાળકોનો મૂળભૂત અધિકાર છે. બાળકોને સારું શિક્ષણ મળી રહે તે માટે સરકાર દ્વારા અનેક શૈક્ષણિક કાર્યક્રમોની જાહેરાત કરવામાં આવી છે. જ્યારે ગરીબ બાળકો માટે આરટીઆઇ હેઠળ પ્રવેશની પણ જોગવાઇ કરવામાં આવે છે, જેથી ગરીબ બાળકો પણ સારું શિક્ષણ મેળવી શકે, પરંતુ શહેરના વાસણા વિસ્તારમાં આવેલ આર.એમ. અધ્વર્યુ સ્કૂલના આચાર્યએ બે ભાઇ-બહેનને સ્કૂલમાંથી કાઢી મૂક્યાં છે તેનું કારણ માત્ર એટલું જ છે કે જુનિયર કેજીમાં ભણતા સાડા ત્રણ વર્ષના વિદ્યાર્થીને પેન્સિલ પકડતાં આવડતી નહોતી જ્યારે ધો.૧માં ભણતી તેની બહેનને પણ ભાઇના કારણે જ સ્કૂલમાંથી કાઢી મુકાઇ છે.